Entrepreneurskap: Argitektuur vir die stigter van Rovos Railhttps://rak2.spens.co.za/radio/2016/kragklonte/kragklont-1-rohan-vos.mp3 Rohan Vos. Foto: Verskaf. Hiermee ŉ voorsmakie van Klipkouers se onderhoud met Rohan Vos, stigter van Rovos Rail, wie se treine van die luuksste ter wêreld is. Ek het ŉ paar rand in die lugvaartbedryf verloor en baie mense sê vir jou as jy ŉ miljoen wil maak moet jy miljoene hê om te verloor voor jy met iets kan begin. Maar ek sou sê ek hou van bou: Die argitektuur van ŉ gebou is vir my baie interessant. As ek ŉ keuse kon hê vir ŉ lewenslange werk – as ek nie by treine of karre betrokke was nie – sou ek definitief ŉ argitek geword het. Ek dink dit is een van die interessantste beroepe. In hierdie stadium, omdat ek nie ŉ argitek is nie, is die naaste wat ek daaraan kan kom om geboue te laat bou. So, eiendom is natuurlik die ding wat vir my baie interessant is. Let wel: Moenie verlede week se onderhoud met Andries Brink, stigter van Andile Solutions, misloop nie! Die volledige onderhoud waar Rohan Vos sy wenke met entrepreneurs deel, word Donderdag gepubliseer.